Diari Oficial de la Generalitat Valenciana


Sumari del DOGV 6391, del 05-11-2010 (2010/11839)

Resolució de 18 d'octubre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte anomenat «Línia aèria trifàsica a 20 kV doble circuit LA-180 des de ST Vila-real Sud per a l'alimentació al sector Novenes de Calatrava de Borriana, als termes municipals de Vila-real i Borriana (Castelló)». Expedient JUEXPR/2010/7 - ATLINE/2008/148/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11653


Organisme emissor
:   Conselleria d'Infraestructures i Transport

Tipus de document
:   Resolució

Resolució de 18 d'octubre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte anomenat «Línia aèria trifàsica a 20 kV doble circuit LA-180 des de ST Vila-real Sud per a l'alimentació al sector Novenes de Calatrava de Borriana, als termes municipals de Vila-real i Borriana (Castelló)». Expedient JUEXPR/2010/7 - ATLINE/2008/148/12. [2010/11353]  
Amb data 16 de setembre de 2009, per resolució del Servici Territorial d'Energia de Castelló es va autoritzar Iberdrola Distribución Eléctrica, SAU; es va declarar, en concret, la utilitat pública i es va aprovar el projecte d'execució de la instal·lació elèctrica anomenat «Línia aèria trifàsica a 20 kV doble circuit LA-180 des de ST Vila-real Sud per a l'alimentació al sector Novenes de Calatrava de Borriana, als termes municipals de Vila-real i Borriana (Castelló)».   
La declaració d'utilitat pública esmentada, d'acord amb el que establixen l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta implícitament la necessitat d'ocupació dels béns i drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa l'article 52 esmentat de la Llei d'Expropiació Forçosa, ha resolt convocar els titulars dels béns i drets afectats als ajuntaments on es troben les finques afectades, com a punt de reunió per a dur a terme l'alçament d'actes prèvies a l'ocupació i, si cal, les d'ocupació definitiva, de conformitat amb el procediment que establix l'article citat.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i hauran de presentar els documents que acrediten la seua titularitat i l'últim rebut de la contribució. Poden anar acompanyats dels seus perits i un notari, si ho consideren oportú, amb les despeses a càrrec seu.  
L'alçament d'actes tindrà lloc els dies 13 i 14 de desembre de 2010, a l'Ajuntament de Vila-real, i els dies 15, 16 i 17 de desembre de 2010, a l'Ajuntament de Borriana.  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes dels ajuntaments indicats i en l'annex.  
Cal comunicar que esta publicació es fa també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts o amb domicili ignorat o a aquells que, intentada la notificació, no se'ls haguera pogut realitzar.  
En l'expedient d'expropiació Iberdrola Distribución Eléctrica, SAU, assumirà la condició de beneficiària.  
València, 18 d'octubre de 2010.- El conseller d'Infraestructures i Transport: Mario Flores Lanuza.  
ANNEX  
LAMT 20 kV . D/C des de ST Vila-real Sud per a alimentar al sector de Novenes de Calatrava - Vila-real - Borriana (Castelló)  
  
\* \* \* \* \*  
ANEXO  
LAMT 20 kV . D/C desde ST Vila-real Sur para alimentar al sector de Novenes de Calatrava - Vila-real - Burriana (Castellón)  
